Berig van tuks se web | Suid-Afrikaanse Stoei
Berig van tuks se web
Oktober 9, 2011 deur stoei
Na ietwat van ‘n tekort aan goue medaljes verlede jaar het die Tuks Stoei Akademie dié jaar besluit om ‘n blaadjie uit die boek van die Amerikaanse President te neem. Met ‘n “yes, we can” aanslag het hulle weggestap met nie minder nie as 22 medaljes in die geheel, waarvan tien (10) goud, ses (6) silver en ses (6) brons was. Twee van die goue medaljes was ook gewen deur twee van ons stoeiers van die skoner geslag, Zumicke Geringe en Nikki Kriel.
Tuks Stoei Akademie het 45 ingekrewe stoeiers gehad wat Noord-Gauteng Provinsie by die 2011 Suid-Afrikaanse Kampioenskappe verteenwoordig het – die meeste van al die Noord-Gauteng klubs! Dit het in die Wembly Arena in Johannesburg plaasgevind van 6 – 8 Oktober 2011. Daar is in meer as 30 kategorieë meegeding om aangewys te word as die Suid Afrikaanse Vrystyl kampioen – asook vir die silver en brons medaljes – nie eens te praat van persoonlike oorwinnings nie.
Noord-Gauteng het baie goed gevaar en die volgende trofees verower:
Meeste Punte Seniors volgens Nominasie;
Algehele punte alle Kampioenskappe;
SA Jeug 0/15;
SA Jeug 0/13;
SA Jeug 0/10;
SA Jeug 0/9.
Wernich van Dyk
Arnold v Nieuwkoop
Arno v Zijl
Berno vd Westhuizen
Raynard de Wet
Etienne van Huysteen
Tuks Akademie is baie trots op al sy stoeiers wat hulle so goed van hulle taak gekwyt het. Al is nie almal met ‘n medalje beloon nie, het ieder en ‘n elk sy beste gelewer. Volgende jaar gaan die aanslag wees: “yes, we can do better”.
Laastens, wil ons almal bedank vir hul volgehoue ondersteuning regdeur die jaar. Aan die ouers: Dankie dat die kinders betyds en gereeld by die oefening opgedaag het en dat julle ook jul deel gedoen het om hulle te motiveer. Vir die afrigters en beamptes en ander wat ondersteunende rolle gespeel het, ons weet julle verdien almal trippel goud vir julle opoffering.
Dit is nie individue wat ons klub so spesiaal maak nie, maar die bydrae en gesindheid van almal betrokke.
Aan al die stoeiers: Ons is trots op julle. Julle het julle beste gelewer – nie net tydens die kampioenskappe nie, maar ook regdeur die jaar. Met so ‘n span kan mens ver kom.
Onthou – stoei is ‘n sportsoort wat die kind in sy geheel opbou. Ons wil in 2012 voortbou op ons puik prestasie en hoop dat almal weer volgende jaar sal deelneem.